Loading...
MOSKVA. Anna Anceliovičová už nie je generálnou riaditeľkou Ruskej antidopingovej agentúry (RUSADA). Vo funkcii bola od decembra 2015.
Informáciu o konci jej pôsobenia priniesla agentúra R-Sport s odvolaním sa na šéfa Ruského paralympijského výboru (PKR) a člena nezávislej celonárodnej antidopingovej komisie Vladimira Lukina.
Dozorná rada vyberie nástupcu najneskôr vo štvrtok 9. marca.
Vicepremiér Vitalij Mutko takisto podľa R-Sport poprel, že by dôvodom na zloženie postu boli vlaňajšie vyjadrenia Anceliovičovej pre New York Times o inštitucionalizovanom dopingu v krajine.Prečítajte si tiež: Prečítajte si tiež:
Vtedajšia šéfka RUSADA v rozpore s jednotne odmietavým postojom činovníkov k obvineniam pripustila, že štátne orgány akceptovali, riadili a kryli systém podvodov aj so zapojením Federálnej bezpečnostnej služby, ktorej príslušníci okrem iného mali v agende manipulácie so vzorkami vrátane ZOH 2014 v Soči.
Anceliovičová neskôr vyhlásila, že jej tvrdenia vytrhli v NYT z kontextu. Podľa Mutka odstúpila, lebo si uvedomila, že nespĺňa podmienky výberového konania na nového generálneho riaditeľa.